         R O M Â N I A
JUDEŢUL HUNEDOARA 
   MUNICIPIUL  BRAD 
        P R I M A R 
 Nr. 6/11506/12.01.2022


R E F E R A T   D E   A P R O B A R E 
 privind aprobarea bugetului Municipiului Brad pe anul 2022
			 		 
	
	În urma publicării în Monitorul oficial al României – Partea I – a nr. 1238 din data de 28.12.2021 a Legii bugetului de stat pe anul 2022, nr. 317/2021, în termen de maxim 45 de zile, instituția noastră are obligația aprobării bugetului local pentru anul 2022, în conformitate cu  prevederile art. 39 alin. 6 din Legea nr. 273/2006  privind finanțele publice locale, cu modificările și completările ulterioare.
	Menționez că la întocmirea bugetului Municipiului Brad pe anul 2022 am ținut cont de  adresa  nr.  HDG_STZ 191/04.01.2022  a  Administraţiei Judeţene a Finanţelor Publice Hunedoara înregistrată la Primăria Municipiului Brad sub nr. 11844/05.01.2022,  adresa  nr.  HDG_STZ 425/06.01.2022  a  Administraţiei Judeţene a Finanţelor Publice Hunedoara înregistrată la Primăria Municipiului Brad sub nr. 12123/07.01.2022, precum și de Hotărârea Consiliului Județean Hunedoara nr. 2/12.01.2022 privind repartizarea pe unități administrativ-teritoriale a sumei de 32.994,00 mii lei, sumă corespunzătoare cotei de 6% din impozitul pe venit estimat a fi încasat la bugetul de stat pe anul 2022 și estimări pe ani 2023-2025 din sumele defalcate din taxa pe valoarea adăugată pentru echilibrarea bugetelor locale și sumele din cota de 14% din impozitul pe venit pentru echilibrarea bugetelor locale, prin care s-a alocat Municipiului Brad suma de 1.200 mii lei.
În contextul celor de mai sus și ținând cont de prevederile art. 39 alin. 4 și alin. 5 din Legea nr. 273/2006 privind finanțele publice locale, cu modificările și completările ulterioare, am inițiat prezentul proiect de hotărâre prin care am propus  aprobarea bugetului local Municipiului Brad pe anul 2022 la venituri în sumă de 29.362,00  mii lei la care se adaugă excedentul bugetar în sumă de 3.380,36 mii lei şi la cheltuieli în sumă de 32.742,36  mii lei, conform Anexelor nr. 1 şi  nr. 2 care vor face parte integrantă din hotărâre,  după cum urmează.
Veniturile bugetului local Municipiului Brad pe anul 2022 sunt cele prevăzute în Anexa nr. 1 și se compun din:
            - impozit pe venit……………………………………….............     27,46 mii lei;
            - cote defalcate din impozitul pe venit……….……………..    12.778,00 mii lei; 
            - impozite şi taxe de proprietate………………….……....      2.781,42 mii lei;
            - sume defalcate din TVA…………………………................  8.168,00  mii lei;  
            - taxe pe servicii specifice…………………………….………..        0,16  mii lei;
            - taxe pe utilizarea bunurilor, autorizarea utilizării bunurilor sau
               pe desfăşurarea de activităţi………………………………       1.169,87 mii lei;
            - alte impozite şi taxe fiscale………………………………         179,07  mii lei;
            - venituri din proprietate…………………………………..          693,37 mii lei; 
            - venituri din prestări de servicii şi alte activităţi……………....  931,12 mii lei;
            - venituri din taxe administrative, eliberări permise………..…     15,36 mii lei;
            - amenzi, penalităţi şi confiscări…………………………….     340,04   mii lei;
            - diverse venituri………………………………………………      31,00  mii lei;
           - venituri din valorificarea unor bunuri………………………….. 62,13  mii lei;
           - subvenţii de la bugetul de stat……………………………..  2.185,00   mii lei;
            TOTAL ………………………………………………............       29.362,00   mii lei.  	
	Cheltuielile bugetului Municipiului Brad pe anul 2022 sunt cele prevăzute în Anexa nr. 2 și  se compun din :
            - autorităţi  publice şi acţiuni externe……………………..       7.583,41  mii lei;
            - alte servicii publice generale……………………………..          524,50  mii lei;
            - tranzacţii privind datoria publică şi împrumuturi……….. ……   61,00  mii lei; 
            - ordine publică şi siguranţă naţională………………………...    889,00   mii lei;
            - învăţământ……………………………………………… .. …3.028,11  mii lei;              - sănătate……………………………………………………   3.455,00  mii lei;
            - cultură, recreere şi religie  ……………………………….     1.585,00   mii lei;
            - asigurări şi asistenţă socială………………………...…...     6.584,00  mii lei; 
            - locuinţe, servicii şi dezvoltare publică  ………………........   2.794,00   mii lei;              - protecţia mediului …………………………………………....   730,00  mii lei;
            - acţiuni generale economice, comerciale şi de muncă……….… 370,00  mii lei;
            - combustibil şi energie……………………………………....   1.343,17   mii lei;              - transporturi……….……………………………. .............   b 3.755,17 mii lei;
            - alte acțiuni economice ............................................................   40,00 mii lei;
            TOTAL……………………………………………            32.742,36  mii lei.
	  Cheltuielile de capital evidenţiate la secţiunea de dezvoltare în sumă de 7.721,05 mii lei din bugetul local al Municipiului Brad se reflectă în Lista de investiţii, conform Anexei nr. 3care va face parte integrantă din hotărâre.
	Propun, de asemenea, aprobarea bugetului de venituri proprii  astfel:
	Şcoala Gimnazială ,,Horea,Cloşca şi Crişan” Brad, Școala Gimnazială ”Mircea Sântimbreanu” Brad, Liceul Teoretic ,,Avram Iancu” Brad şi Grădiniţa cu Program Prelungit ,,Floare de Colţ” Brad pe anul 2022 în sumă de  468,00 mii lei la venituri şi  695,12 mii lei la cheltuieli, conform Anexelor nr. 4 şi  nr. 5 care vor face parte integrantă din hotărâre.  	Serviciul Public de Desfacere, Han Piaţă şi Obor Brad şi al veniturilor obţinute din valorificare lemn pe anul 2022 în sumă de 1.170,00 mii lei la venituri şi 1.286,47  mii lei la cheltuieli, conform Anexei nr. 6 care va face parte integrantă din hotărâre.
	Propun aprobarea veniturilor şi cheltuielilor estimate pentru anii 2023-2025 conform Anexei nr. 7 care va  face parte integrantă din hotărâre.
	Totodată, mai propun aprobarea utilizării sumei disponibile 2.328,19 mii lei din excedentul bugetului local al Municipiului Brad din anii precedenți pentru finanţarea lucrărilor de investiţii prevăzute în Anexa nr. 3, a sumei de 1.052,17 mii lei din excedentul bugetului local al Municipiului Brad din anii precedenți pentru reparații curente drumuri afectate de inundații, precum si utilizarea pentru diferite cheltuieli cu bunuri și servicii a sumei disponibile de  343,58 mii lei din venituri proprii rezultate din excedentele anilor precedenți.
	Precizez că, în conformitate cu prevederile art. 8 lit. b din Legea nr. 273/2006  privind finanțele publice locale, cu modificările și completările ulterioare dezbaterea publică a proiectului de buget local  are loc cu prilejul aprobării acestuia.
	În contextul celor de mai sus propun plenului Consiliului Local Brad dezbaterea proiectului de hotărâre în forma prezentată.	
Invoc în susţinerea propunerii mele prevederile Secţiunii a 2-a  din Legea nr. 317/2021 a bugetului de stat pe anul 2021, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare.

